De quin tema parla el text següent?
El rellotge de quars  és un rellotge electrònic que es caracteritza per tenir una base de temps digital, amb un oscil·lador controlat per un cristall de quars que serveix per generar els impulsos necessaris a intervals regulars que permetran la mesura del temps. El quars es talla habitualment en forma de làmina i s'introdueix en un cilindre metàl·lic. Aquest té per funció la protecció del mineral. Perquè vibri el cristall de quars, ha de ser alimentat per un camp elèctric oscil·lant generat per un circuit electrònic. L'electricitat necessària per activar el quars la subninistra una petita pila elèctrica que es munta a l'interior de la caixa del rellotge. Això és el que el diferencia d'altres rellotges (rellotge de pèndol, rellotge d'aigua, rellotge de sorra, etc.), on el pas del temps es regula per mitjans físics o mecànics. El quars fa el paper de regulador i estabilitzador de la freqüència de l'impuls que servirà finalment per donar una mesura del temps. La vibració de la làmina produïda pel circuit genera un senyal elèctric de la mateixa freqüència. Aquesta nova ona realimenta el circuit electrònic, corregint les desviacions de freqüència que es poguessin produir respecte al seu valor nominal. La freqüència natural d'oscil·lació d'un cristall de quars depèn tant de la seva forma com de la seva mida i ambdues coses poden ser seleccionades pel fabricant. És d'assenyalar que els rellotges de quars, encara que als anys 70 els de baix cost tenien una esfera digital, progressivament es van anar fabricant i popularitzant els mecanismes capaços de mostrar una esfera analògica (amb busques) a baix cost. També hi ha models híbrids amb esfera digital i analògica a la vegada.
El text tracta sobre cronometria.